Document ID: 31975R0142

31975R0142
L 017/8
SLUŽBENI LIST EUROPSKE UNIJE
20.01.1975.
UREDBA KOMISIJE (EEZ) br. 142/75
od 20. siječnja 1975.
o izmjeni Uredbe (EEZ) br. 616/72 o izvoznim pristojbama na maslinovo ulje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća br. 136/66/EEZ (1) od 22. rujna 1966. o osnivanju zajedničke organizacije tržišta ulja i masti, kako je zadnje izmijenjena Uredbom (EEZ) br. 1707/73 (2),
uzimajući u obzir Uredbu Vijeća br. 162/66/EEZ (3) od 27. listopada 1966. o trgovini uljima i mastima između Zajednice i Grčke,
uzimajući u obzir Uredbu Vijeća br. 171/67/EEZ (4) od 27. lipnja 1967. o izvoznim subvencijama i pristojbama na maslinovo ulje, kako je zadnje izmijenjena Uredbom (EEZ) br. 2429/72 (5), a posebno njezin članak 11.,
budući da, na temelju članka 4. Uredbe Komisije (EEZ) br. 616/72 (6) od 27. ožujka 1972. o detaljnim pravilima za primjenu izvoznih subvencija i pristojbi na maslinovo ulje, kako je zadnje izmijenjena Uredbom (EEZ) br. 2563/72 (7) Komisija treba utvrditi izvozne pristojbe na maslinovo ulje pakirano u ambalaži zapremine veće od 5 kg u slučajevima kada razlika iz članka 10. stavka 2. prvog podstavka Uredbe br. 171/67/EEZ prelazi određen iznos; budući da je iskustvo pokazalo da primjena ove odredbe dovodi do utvrđivanja izvoznih pristojbi čak i kada izvoz ne prijeti remećenjem tržišta Zajednice maslinovog ulja ili svjetskog tržišta maslinovog ulja; budući da bi se stoga trebalo pobrinuti da se pristojbe za gore spomenuto ulje utvrde pod istim uvjetima koji vrijede za ulje pakirano u malim količinama;
budući da su mjere predviđene u ovoj Uredbi u skladu s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Članak 4. Uredbe (EEZ) br. 616/72 zamjenjuje se sljedećim:
„Članak 4.
1. Komisija utvrđuje izvoznu pristojbu na maslinovo ulje obuhvaćeno podbrojem 15.07 A Zajedničke carinske tarife ako je razlika između CIF cijene i cijene zabilježene na tržištu Zajednice takva da potiče izvoz u onom opsegu koji bi mogao dovesti do poremećaja na tržištu Zajednice ili svjetskom tržištu. Za potrebe određivanja cijene na tržištu Zajednice, vodit će se računa o ponudama i cijenama na reprezentativnim tržištima za proizvodnju i izvoz.
Izvozna pristojba prilagođava se u skladu s bilo kakvim promjenama situacije.
2. Ako cijena, osiguranje i vozarina (CIF) premašuju ciljnu tržišnu cijenu, barem jedan puta mjesečno ispituje se primjena izvozne pristojbe u skladu s postupkom utvrđenim u članku 39. Uredbe br. 136/66/EEZ.
3. Komisija obavještava države članice o iznosu izvozne pristojbe koja se zaračunava na 100 kg izvezenog ulja čim se takva pristojba utvrdi.”
Članak 2.
Ovime se ukida članak 3. Uredbe (EEZ) br. 616/72.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. siječnja 1975.

Labels: 3
8
2
17